hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu it en hu ca hu es cs hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en nl hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 18.
Ugrás a navigációhoz Ugrás a kereséshez
A Szkeptikus Társaság standja a Sziget Fesztiválon
A Szkeptikus Társaság Egyesület weboldala
Hraskó Gábor, a Szkeptikus Társaság elnöke 2006 és 2020 között
A Szkeptikus Társaság (hivatalos nevén Szkeptikus Társaság Egyesület) egy Magyarországon tevékenykedő non-profit szervezet, amely tagja a Szkeptikus Szervezetek Európai Tanácsának, egyes témák mentén számos hazai és külföldi civil szervezettel együttműködik[2] és céljának tekinti „a tényeken alapuló racionális gondolkodás értékének, a tudomány eredményeinek ismertetését, valamint az irracionális, áltudományos irányvonalak kritikáját”.[3] Az egyesület nevében is megjelenő szkeptikus szó nem a köznyelvben használt kétkedő attitűdre, hanem a tudományos szkepticizmusra utal.
3.1 A társaság által képviselt területek és témák
3.2 Komplementer gyógyászat és a homeopátia elleni kampány
3.6 Szkeptikusság bemutatása a Civil Szigeten
3.8 Gerilla Szkepticizmus a Wikipédián
4 Kritikák a társasággal szemben
Elnök: Pintér András Gábor (Idegenvezető,[5] 2018-ban a Momentum Mozgalom országgyűlési képviselőjelöltje,[6] tanulmányait a PTE TTK biológia-környezettan tanár szakán folytatta, 2006 decemberétől a Szkeptikus Társaság tagja, 2013 júniusától alelnöke.)
„A külföldi szkeptikus mozgalmak mintájára Magyarországon is meghonosítani a szkeptikus gondolkodás kultúráját; a szkeptikusok szervezeti összefogása; a racionális gondolkodás; a tudományos és művészeti ismeretek széleskörű terjesztése; felvilágosítás az áltudományokról, tévhitekről, tudományellenes nézetekről, babonákról; a társadalom kiemelt szerepet biztosítson a tanulásnak, a tudásnak, a tudománynak, az önálló és a dogmáktól mentes gondolkodásnak; az iskolarendszeren kívüli művelődés és képzés lehetőségeinek gazdagítása; az ifjúság bevonása a tudományos ismeretterjesztő munkába; az önművelés, képességfejlesztés, a továbbképzés, a tudományos, alkotó és oktatási tevékenység elősegítése az Egyesület tagsága körében és azon kívül egyaránt; közéleti fórum teremtése természet- és társadalomtudományos, művészeti és filozófiai kérdések megvitatásához; közreműködés a jogállamiság és a civil társadalom formálásában, a mindennapok kultúrájának formálásában, a közhasznú igények kielégítésében.”[7]
A szervezet által üzemeltetett honlapok:
A társaság 2006. december 15-én alakult 19 alapítóval, a Tényeket Tisztelők Társasága alternatívájaként, de részben annak nyomdokain, hogy a kritikai gondolkodás terjesztését a civil szférába helyezze, s ezáltal széles nagyközönség számára biztosítson megfelelő fórumot a szkepticizmus területén.
2007 szeptemberében a Szkeptikus Szervezetek Európai Tanácsa (ECSO – European Council of Skeptical Organizations) dublini 13. Kongresszusán a társaságot a tagjai közé fogadta, annak elnökét, Hraskó Gábort pedig 2013 augusztusában, a stockholmi 15. Kongresszuson három évre a Tanács elnökévé választották.[8]
2007-ben megrendezték az első Darwin-napot, a tudományos gondolkodás nemzetközi ünnepét,[9] melyet 2009-ben, Charles Darwin születésének 200., A fajok eredete első kiadása megjelenésének 150. évfordulója alkalmából újra megrendeztek.
A társaság Richard Dawkins filozófiájának és ismeretterjesztő műveinek hazai népszerűsítője is[10]
A társaság korai éveiben (2008) tagjai közül néhányan nyílt és harcos ateista álláspontot is képviseltek, ezért bizonyos körökben az egyesületet a három legnagyobb hazai ateista szervezet közé sorolták.[11] 2008-ban a Magyar Tudományos Akadémia akkori, vállaltan vallásos elnöke, Vizi E. Szilveszter bizonyos kijelentéseivel szemben is kritikát fogalmaztak meg,[12] mely lépés miatt ők maguk is kritikus véleményekkel szembesültek.[11] Később a valláskritika mint tevékenységi kör kikerült az alapszabályból, aminek eredményeként többen máshol folytatták tevékenységüket.
2010. február 28-án a társaság nyílt levelet írt az MTA Elnökének, amiben tiltakoztak a Semmelweis Egyetem új, hagyományos kínai orvoslásra épülő képzése ellen. Azt „gagyi tudománynak” nevezték és a Tudományegyetemet megvádolták, hogy "középkori filozófián és elméleteken alapuló, bizonyítottan csak placebóhatással rendelkező áltudományt készülnek oktatni." A Magyar Tudományos Akadémia Elnöki Titkársága válaszlevelében visszautasította a Semmelweis Egyetem jó hírét is sértő vádakat.[13]
2010-ben a társaság közreműködésével készült el Nagy Attila János rendezésében a „Kételkedem, tehát vagyok” című szkeptikus film,[14] amelyben a pálcás vízkeresés, asztráltestek, gázfogyasztáscsökkentő mágnes, fogyasztáscsökkentő benzinadalékok, horoszkópok, méregtelenítő eljárások és egy falszárító berendezés vizsgálatára vállalkozott a stáb.[15] A Fiar Sándor főszereplésével készült film 2011-ben a 42. Magyar Filmszemlén a tudományos-ismeretterjesztő kategóriában elismerő oklevelet kapott,[16] majd ugyanebben az évben a film megkapta a Nemzetközi Tudományos Filmfesztivál Plakettjét is Szolnokon.[17]
2010. szeptember 17–19. között Budapesten rendezték meg a 14. Európai Szkeptikus Kongresszust, amelynek szervezője és házigazdája a Szkeptikus Társaság volt,[18] és amelyen számos, a nemzetközi szkeptikus közösségben ismert és elismert magyar és külföldi előadó szerepelt.[19]
1023 Kampány Szeged, ifj. Duda Ernő az Egyesület akkori alelnöke a kép bal oldalán, 2011. február 5
2010-2011-ben a társaság nyilvános vitát folytatott az tervezettség álláspontját támogató Értelmes Tervezettség Mozgalom (ÉRTEM) Egyesülettel, ami öt forduló után bizonyos vitatechnikai kérdések miatt félbeszakadt.[20] Később az álláspontok közeledtek, a 2012. december 20-i Szkeptikus Akadémia „Evolúció, intelligens tervezés” előadását[21] a korábbi vitapartner, az ÉRTEM Egyesület is korrektnek tartotta.[22]
2011-ben részt vettek a „1023 Homeopátia – Nincs benne semmi” című nemzetközi kampányban, amellyel a homeopatikus készítmények hatástalanságára hívták fel a figyelmet. Ez a kampány az egyesült királyságbéli The Merseyside Skeptic Society kezdeményezése volt.[23] A kampány csúcspontjának számító esemény során a világ különböző pontjain összegyűlt szkeptikusok 2011. február 5-én 10:23-kor egy általuk előre kiválasztott homeopátiás szert „túladagoltak”, hogy felhívják a figyelmet arra, hogy ezen készítményekben nincsen kimutatható mennyiségű hatóanyag, s csupán a placebo-hatás alapján működnek.[24] A Magyar Homeopata Orvosi Egyesület a weboldalán reagált a Vágó István által vezetett kampányra[25] és a csalás vádjára.[26]
A Szkeptikus Társaság tagjai számos különböző módon igyekeznek ismeretterjesztő tevékenységet végezni, amely a tudományos módszer minél szélesebb közönséggel történő megismertetéséről, valamint a kritikai gondolkodás és a szkeptikus szemlélet fontosságának hangsúlyozását célozza.
A társaság által képviselt területek és témák[szerkesztés]
Homeopátia, alternatív gyógymód, integratív orvoslás, táplálékkiegészítők, diéták, méregtelenítés, csodaszerek, védőoltás
GMO, élelmiszer-adalékanyagok, E-számok, növényvédőszerek
Asztrológia, ufók, Földön kívüli élet
Magyar őstörténet, alternatív elméletek a magyar nyelv rokonságáról, kitalált középkor
jóslás, telekinézis, hatodik érzék
Intelligens tervezettség és az evolúcióelmélet vitája
Chemtrail, háttérhatalom, gyógyszergyárak összeesküvése
Megtévesztő reklámok, versenyhivatali, fogyasztóvédelmi döntések
Komplementer gyógyászat és a homeopátia elleni kampány[szerkesztés]
A társaság a Sciencebasedmedicine.org szkeptikus blog által képviselt értelmezést népszerűsíti, amely szerint a integrativ és komplementer orvoslás, a CAM és a homeopátia a kuruzslással[27] és „gagyi tudománnyal” egyenlő.[13][27] és emiatt már többször került szembe a Magyar Tudományos Akadémia vagy a Tudományegyetemek tudomány értelmezésével és a hazai orvostudományi képzéssel.[13]
A Semmelweis Egyetem Egészségtudományi Karának a hagyományos kínai gyógyászat képzéssel való bövítése kapcsán a társaság sajtóközleményében is kifejezte véleményét a hagyományos kínai orvoslással kapcsolatban, és hogy szerintük nincs helye az orvostudományi képzések mellett.
„"A több ezer évesnek mondott, valójában különböző, megalapozatlan népi hiedelmekből az 1950-es években összegyúrt “hagyományos kínai orvoslás” alapjai a korszerű tudományos ismeretekkel összeegyeztethetetlenek, hatásosságát tudományos vizsgálatok nem igazolták, eredményei nincsenek, s a terület az áltudomány melegágya."”
– Szkeptikus Társaság [28]
A Semmelweis Egyetem rektora a képzéssel kapcsolatos félreértéseket egy későbbi beszédében próbálta tisztázni:
„Nem szabad összetéveszteni a nyugati orvoslást, amit az Általános Orvostudományi Kar tanít, és a hagyományos kínai gyógyászatot. Ugyanakkor – utalva a Semmelweis-reflexre – éppen Semmelweis napján méltán mondhatjuk, hogy legalább akkora hiba a bizonyítékokon alapuló orvoslást kizárólagosnak tekinteni, mint a tapasztalati eredményeket ab ovo elvetni”
– Dr. Szél Ágoston, Semmelweis Egyetem rektora [29]
2014. január 25-én az egyesület tagjai a Petőfi Csarnokban tartott chemtrail-ellenes felvonuláson is megjelentek „chemtrail.hu” feliratú pólókban és "Chemtrail-hívőnek álcázták magukat azért, hogy minél több hívő menjen fel az oldalukra, ahol aztán lerántják a leplet a tudománytalan összeesküvésről." A „chemtrail.hu” a Szkeptikus Társaság chemtrail-témájú ellenweboldala.[30]
Vágó István a Szkeptikus Társaság korábbi elnöke a Budapesti Szkeptikus Konferencián Orosz László egyetemi docenssel, 2008.
Megalakulásuk (2006) óta rendszeresen részt vesznek előadóként, résztvevőként és egyes esetekben szervezőként[31][32] a minden év őszén Székesfehérváron megrendezett Szkeptikusok Országos Konferenciáján, melyet 1995-ben, a Szabadművelődés Háza szervezésében indított útjára Tóth László és Trupka Zoltán.[33] Szintén rendszeresen részt vesznek a 2004 óta évente a Budapesti Műszaki és Gazdaságtudományi Egyetemen megtartott Budapesti Szkeptikus Konferencián,[34] amelynek szervezői közül többen a Társaság tagjai közé tartoznak, és amelynek egyik kiemelkedő személyisége és főszervezője Härtlein Károly tanszéki mérnök, a Spektrumon látható Brutális Fizika című műsor központi alakja. A Társaságból többen is felbukkannak időről időre nemzetközi szkeptikus rendezvényeken is, amelyekről különböző fórumokon rendre be is számolnak az érdeklődőknek.[35][36]
A társaság budapesti munkacsoportja 2008 óta minden hónapban (általában a hónap 3. keddjén) megtartja a „Szkeptikus klubest” elnevezésű nyitott rendezvényt, ahol valamilyen, a tudományos szkepticizmushoz és racionalizmushoz kötődő előadás hangzik el.[37] A rendezvénysorozatnak jelenleg a Kossuth Klub ad otthont. Egy időben a szegedi csoport is rendezett hasonló klubesteket, a Szegedi Tudományegyetem Juhász Gyula Pedagógusi Karán.[38]
Szkeptikusság bemutatása a Civil Szigeten[szerkesztés]
A Szkeptikus Társaság sátra a 2015-ös Civil Szigeten
Jelen voltak a 2010-es,[39] 2013-as,[40] 2014-es[41] és 2015-ös Sziget Fesztiválon is, ahol az érdeklődők számára tudományos érdekességeket mutattak be, valamint a különböző megtévesztő, áltudományos és hamis állítások leleplezésének módszereibe vezették be a fesztivál résztvevőit.
A társaság képviselői 2013 novembere óta minden hónap első hétfőjén Para-Kovács Imrével beszélgetnek a Klubrádió Ötös c. műsorában, minden alkalommal más áltudományos témát járva körül, melyekkel az egyesület tagjai foglalkoznak.[42] Az itt elhangzott beszélgetések, valamint a Kossuth Klubban elhangzott előadások podcast formájában letölthetők a Szkeptikus Hangtárból.[43]
Gerilla Szkepticizmus a Wikipédián[szerkesztés]
2014-ben csatlakoztak a "Guerrilla Skepticism on Wikipedia" nemzetközi mozgalomhoz, amely a szkeptikus témákkal és a nemzetközi szkeptikus mozgalom hírességeivel foglalkozó Wikipédia-szócikkek karbantartására, minőségének javítására jött létre, és különböző nyelveken végzi a tevékenységét.[44]
Kritikák a társasággal szemben[szerkesztés]
2008-ban egyes tudományfilozófusok éles véleményt fogalmaztak meg a társaság hazai megnyilvánulásairól. Bár a leírásban szereplő szervezet tevékenységét a szerzők az 1990-es évekre vezetik vissza, amikor az még valójában nem létezett, szerintük a társaság a „dogmatikus szkepticizmust” és a már rég meghaladott deficitmodellt képviseli hazánkban.[45] Annak ellenére, hogy a fenti okok miatt a kritika vélhetően a Tényeket Tisztelők Társaságának szólt, a tudományfilozófiai nézőpontot és a „Szkeptikus Társaság bizonyos megnyilvánulásainak bírálatát” a társaság 2010-ben a saját klubján értékelte.[46]
Hraskó Gábor a Társaság elnöke, 2018-ban már önkritikusan írt a tudománykommunikáció nehézségeiről.
„Pedig valaha úgy gondoltuk, hogy a tévhitek, összeesküvés-elméletek eltüntetésének legjobb módja, ha megismertetjük az emberekkel a tényeket.”
– Hraskó Gábor, A tudósok kezdik kapiskálni, hogy a tények miért nem győzik meg az összeesküvés-hívőket[47]
Valamint kihangsúlyozta, hogy önmagában a tények ismertetése akár kontraproduktív is lehet, hogyha az identitással vagy világszemlélettel konfrontálódik, valamint azt, hogy ismeretterjesztéshez empatikus hozzáállás is szükséges.[47]
„Mit is sugallnak az eddigi szociológiai ismereteink arról, hogy hogyan tudjuk befolyásolni az oltásellenes hozzáállást? Az információdeficit-modell szerint be kell mutatni neki, hogy rosszul tudja ezt a dolgot az oltások és az autizmus kapcsolatáról (tényleg nincs ilyen kapcsolat, de ez egy külön cikket is megér majd), és akkor majd rohanni fog oltatni a kölköt. A backfire-hatásról szóló ismereteink viszont azt vetítik előre, hogy hiába mutatjuk meg a szülőnek a pártatlan klinikai vizsgálati eredményeket, hiába magyarázzuk el, hogy honnan származik a téves információ az oltások és az autizmus kapcsolatáról, a szülő még csak jobban fog hinni ebben a kapcsolatban – ergo még inkább kerülni fogja az oltásokat.”
– Hraskó Gábor, A tudósok kezdik kapiskálni, hogy a tények miért nem győzik meg az összeesküvés-hívőket[47]
A tudományos kommunikációkban kiemelten fontos a hitelesség[48] ,[49] emiatt a társaság több helyen is deklarálja a függetlenségét, hogy semmilyen lobbi, egyetlen piacon lévő berendezés, módszer vagy elmélet képviselője sem támogatja őket, így gyógyszergyárak sem.[50][51] Bár a néhány hazai gyógyszergyárat[52] is tagjai között tudó Magyar Biotechnológiai Szövetség elnöke, Duda Ernő 2013 júniusáig egyben a Szkeptikus Társaság egyik alelnöke is volt,[53] valamint az érdekeltségi körébe tartozó,[53] gyógyszerkutatásokban aktívan részt vevő Solvo Biotechnológiai Zrt. a 2014. évi Szegedi Szkeptikus Konferencia megrendezését is támogatta,[54] a társaság tevékenységének bárminemű, üzleti alapon történő befolyásolására utaló bizonyíték nincs. Ugyanakkor foglalkoznak az orvostudomány és a gyógyszeripar szisztematikus hibáival, válságával valamint a „Bad Pharma” jelenséggel is.[55]
2016 novemberében az Átlátszó.hu blogon megjelent, a hazai GMO-vitákkal kapcsolatos visszaemlékezéseiben Darvas Béla a Szkeptikus Társaságot „feltétel nélkül GMO-pártinak” jellemzi, és szerinte ennek a társaság egyes tagjainak a hazai biotechnológiai érdekvédelmi szervezetekkel való összefonódása az oka. [56][57][58] Erre Vágó István, a társaság korábbi elnöke (aki magánemberként GMO-párti)[59] és a jelenlegi Elnökség is válaszolt, a nem GMO-pártiakat tudományellenes gondolkodásmóddal támadva: „A Szkeptikus Társaság nem feltétel nélkül GMO-párti, és nem gondolja, hogy a GMO minden tudományos kritika felett álló termékcsoport.”[60]
Szkeptikus Szervezetek Európai Tanácsa
↑ Hungarian Skeptic Society (angol nyelven). ECSO - Skeptics in Europe, 2014. május 24. [2015. szeptember 7-i dátummal az eredetiből archiválva]. (Hozzáférés: 2015. augusztus 21.)
↑ Homeopátia – Nincs benne semmi. (Hozzáférés: 2014. február 21.)
↑ A Szkeptikus Társaság bemutatkozó oldala. (Hozzáférés: 2014. február 21.)
↑ András, Pintér: Új elnökség a Szkeptikus Társaság élén (hu-HU nyelven). Szkeptikus Társaság. (Hozzáférés: 2020. november 23.)
↑ Hogyan vezetnek meg minket az útikönyvek és az idegenvezetők?. Urbanlegends.hu, 2017. december 4. (Hozzáférés: 2020. május 12.)
↑ "Pintér András Gábor, a Momentum Székesfehérvári Alapszervezetének elnöke, Székesfehérvár város országgyűlési képviselőjelöltje (Fejér megye I. számú OEVK).". (Hozzáférés: 2018. február 3.)
↑ a b "birosag.hu:Szkeptikus Társaság Közhasznú Egyesület". (Hozzáférés: 2015. június 18.)
↑ Hírek: Magyar vezető az európai szkeptikus szervezet élén. Szkeptikus Társaság, 2013. augusztus 25. (Hozzáférés: 2014. május 14.)
↑ A Darwin-nap hivatalos honlapja
↑ Hraskó Gábor: Isteni téveszme, 2007. november 7. (Hozzáférés: 2015. június 21.)
↑ a b "mno.hu:"Tiltott határ - A „tudományos ateizmus” ismét a helyét keresi", 2008. [2018. április 24-i dátummal az eredetiből archiválva]. (Hozzáférés: 2015. június 18.) „"Magyarországon jelenleg három nagyobb ateista szervezet működik: a Szkeptikus Társaság, az Ateista és Agnosztikus Klub, valamint a Magyar Ateisták és Humanisták Társasága. A három szervezet tagsága között átfedések mutatkoznak, egyes becslések szerint akár több tucat tagot is számolhatnak, de minden kétséget kizáróan a 2006 decemberében alakult Szkeptikus Társaság a legjobban szervezett és legtekintélyesebb csoportosulás. ... A tagság relatíve csekély száma, valamint a korábbi jó együttműködés megszakadása miatt figyelemre méltó az a támadássorozat, amelyet a Szkeptikus Társaság néhány tagja a Magyar Tudományos Akadémia (MTA) elnöke ellen indított. .. A hazai szkeptikusok haragját először a tavaly ősszel rendezett városmisszión elmondott Vizi E. Szilveszter-beszéd keltette fel. A dolog meglehetősen kínos, ugyanis ha hallgatnak a kérdésben, lehet, hogy hamarosan az összes akadémikusról kiderül, voltaképpen istenhívő, esetleg még hangoztatni is kezdi meggyőződését. E folyamatnak pedig gátat kell vetni. Ha viszont nagy sajtónyilvánosság mellett támadják meg a tudomány nevében a Magyar Tudományos Akadémia elnökét, méltán válhatna az akció komikussá. Mert persze minden jelentősebb közvélemény-kutatásból tudni lehet, hogy Vágó István a leghitelesebb, legokosabb, legtudományosabb személyiség Magyarországon, de talán annyira mégsem, hogy a tudomány nevében megtámadhassa az Akadémia elnökének egy nyilvánvalóan nem tudományos igénnyel, szabadon elmondott beszédét. "”
↑ Ropian és Brendel Mátyás: Vizi E. Szilveszter furcsa tanúságtétele, 2007. november 26. (Hozzáférés: 2015. június 21.) „"Vizi E. Szilveszternek - a Magyar Tudományos Akadémia elnökének - tanúságtételére nem kisebb helyen, mint a Szent István Bazilikában került sor, a Katolikus Egyház budapesti városmissziójának részeként. Legelőször is leszögeznénk, hogy helytelenítjük, hogy a Magyar Tudományos Akadémia elnöke ilyen nyilvánosság előtt tesz tanúságot hitéről, és egy hittérítő kampányban vett részt, ahhoz járul hozzá. Úgy gondoljuk, hogy az MTA, és kifejezetten annak elnöke szimbolikus jelentőséggel is bír: a tudományt képviseli, az államhoz pedig szorosan kötődik (bár jogi státusa bonyolult)."”
↑ a b c "szkeptikus.blog.hu:Levélváltás az Akadémiával", 2010. „"A Semmelweis Egyetem jó hírét is sértő megállapításai vélhetően a tények nem teljes körű ismeretéből adódnak. A helyzet objektív megítélése érdekében az alábbiakban tájékoztatom: A Semmelweis Egyetem ETK az együttműködés keretében nem kíván új tanszéket létesíteni, és „gagyi” tudományt behozni a magyar oktatásba. ... A Hagyományos Kínai Orvoslás (TMC) Kínában 6 éves akkreditált egyetemi képzési forma. A curriculum tematikája a preklinikai tárgyak esetében a nem hagyományos, ún. az európai orvosképzést végző kínai egyetemekével közel azonos. ..."”
↑ Cinemart Kft.: Kételkedem, tehát vagyok. Szkeptikus Társaság, 2014. december 8. (Hozzáférés: 2015. április 10.)
↑ Kételkedem, tehát vagyok. Szkeptikus Társaság, 2010. január 26. (Hozzáférés: 2014. december 8.)
↑ Kik nyertek a szemlén?. Kultúrpart, 2011. május 8. (Hozzáférés: 2014. december 8.)
↑ 10 éves a Tudományos Filmek Fesztiválja, 2011. szeptember 25. (Hozzáférés: 2014. december 8.)
↑ A 14. Európai Szkeptikus Kongresszus oldala. [2014. május 26-i dátummal az eredetiből archiválva]. (Hozzáférés: 2014. május 25.)
↑ A 14. Európai Szkeptikus kongresszus előadói. [2014. május 26-i dátummal az eredetiből archiválva]. (Hozzáférés: 2014. május 26.)
↑ "Vita:EVOLÚCIÓ kontra INTELLIGENS TERVEZETTSÉG", 2010. „"Vágó István a Népszabadságnak adott interjújában hangot adott az intelligens tervezettség felfogásáról szóló véleményének. A tervezettség álláspontját támogató Értelmes Tervezettség Mozgalom (Értem) egyesülete nem értett egyet a népszerű médiaszemélyiség egyes kijelentéseivel, és vitára invitálta. Vágó István a Szkeptikus Társaságot kérte fel, hogy képviselje az ő álláspontját. A párbeszéd fő szabályait a felek rögzítették, Kiss Ulrich jezsuita szerzetesatya pedig elvállalta a vita aktív moderátorának szerepét."”
↑ 2012 - Szkeptikus Akadémia
↑ "ertem.hu:Nyilatkozat a szkeptikus prezentációról - Előrébb lépett a biodiverzitást értelmező tudományos párbeszéd.". „"Elnökségünk tagjai részt vettek a Kossuth Klubban, december 20-án tartott előadáson. Örömmel és köszönettel számolunk be róla, hogy Dr. Meszéna Géza saját álláspontjának ismertetése mellett ez alkalommal alapvetően korrekt módon mutatta be az intelligens tervezettség koncepcióját is. Egyesületünk tiszteletben tartja az élővilág eredetével kapcsolatos különböző felfogásokat és azok képviselőit. Ugyanakkor fontosnak tartjuk, hogy a tudományos elméletek, így a közismert evolúcióelmélet kommunikációjában is különüljön el, hogy melyek az élővilág tényei, és melyek az ezekre vonatkozó hipotézisek, elméletek, feltételezések."”
↑ Homeopathy: there's nothing in it. (Hozzáférés: 2014. február 21.)
↑ Vágó István életben maradt. (Hozzáférés: 2015. június 18.)
↑ Vágó István "leleplezi" a homeopátiát, Komoly kísérlet vagy médiacirkusz?, 2011. [2015. június 18-i dátummal az eredetiből archiválva]. (Hozzáférés: 2015. június 18.)
↑ A homeopátiás orvosok "csalók"?, 2011. [2015. június 18-i dátummal az eredetiből archiválva]. (Hozzáférés: 2015. június 18.) „"Szkeptikus körök mostanában szívesen nevezik csalóknak a homeopátiás orvosokat. A Magyar Homeopata Orvosi Egyesület orvos listáján szereplő kollégák kemény szakmai feltételeknek tesznek eleget, valamint ÁNTSZ engedéllyel és felelősségbiztosítással rendelkeznek."”
↑ a b Zsolesz14 (szkeptikus.blog.hu): "Integratív orvoslás 1. rész - Bevezető", 2012. (Hozzáférés: 2015. június 20.) „"...Ki is találtak valami újat, valami teljesen sajtóbarát kifejezést, valami (látszólag) igen meggyőzőt, valami olyat, amit csoda, hogy eddig nem találtak ki: integratív medicina (IM)! Igen, a CAM hívei nem tűrték tovább, hogy kedvenc gyógymódjuk csak „kiegészítő” legyen az igazi gyógymódok mellett. Elvégre a „komplementer” kifejezés azt sugallja, hogy az csak másodlagos a valódi gyógymódok mellett. Ez pedig nem mehetett így tovább. A kuruzslók szerettek volna „egyenlők” lenni a tudományos és bizonyíték alapú orvoslás képviselőivel. Az „integratív medicina” pedig erre a legtökéletesebb kifejezés, hiszen már nem azt sugallja, hogy a kuruzslások kiegészítők, hanem azt, hogy azokat egybe kell integrálni a tudomány és bizonyíték alapú orvoslással. A nagyon is tudatos implikációja ennek az új kifejezésnek egyértelműen az, hogy az alternatív gyógymódok egyenrangúak a hagyományosokkal. ...Amikor egy integratív orvoslás témájú beszélgetésnek vagyunk szem- vagy fültanúi, akkor szinte garantált, hogy szó lesz gyógynövényekről, diétákról és különféle testmozgásokról (például jóga). Ez tulajdonképpen az odacsalogatás és beetetés (bait and switch) taktikája, amit a szkeptikus blogger, Orac, nagyon találóan trójai falónak nevezett el."”
↑ Szkeptikus Társaság: "A Szkeptikus Társaság közleménye a hagyományos kínai orvoslás állami támogatásáról", 2017. „"A Szkeptikus Társaság Egyesület megdöbbenéssel értesült arról, hogy a kormány több mint másfél milliárd forintot kíván fordítani arra, hogy a Semmelweis Egyetemen hagyományos kínai orvoslással foglalkozó részleget, ill. oktató-, gyógyító- és kutatóközpontot hozzanak létre. A több ezer évesnek mondott, valójában különböző, megalapozatlan népi hiedelmekből az 1950-es években összegyúrt “hagyományos kínai orvoslás” alapjai a korszerű tudományos ismeretekkel összeegyeztethetetlenek, hatásosságát tudományos vizsgálatok nem igazolták, eredményei nincsenek, s a terület az áltudomány melegágya. ... "”
↑ “Példája minden alkotó ember számára kiapadhatatlan forrás” – Semmelweis Nap az egyetemen, 2017. „"Dr. Szél Ágoston rektor ... Kitért arra, hogy a közelmúltban tették le az Egészségtudományi Kar új hatszintes épületszárnyának alapkövét, melyhez jelentős, mintegy 1,4 milliárd forintos támogatást nyújt a kormány. Az alapkőletétel a kínai miniszterelnökhelyettes részvételével történt meg, mivel az épület egy szintje ad helyet a hagyományos kínai gyógyászat képzésnek. Ezzel kapcsolatban a rektor kitért arra, hogy nem szabad összetéveszteni a nyugati orvoslást, amit az Általános Orvostudományi Kar tanít, és a hagyományos kínai gyógyászatot. Ugyanakkor – utalva a Semmelweis-reflexre – éppen Semmelweis napján méltán mondhatjuk, hogy legalább akkora hiba a bizonyítékokon alapuló orvoslást kizárólagosnak tekinteni, mint a tapasztalati eredményeket ab ovo elvetni – fogalmazott. ... "”
↑ "444.hu:Nem hagyták annyiban a levegőből érkező háttérhatalmi halálos támadást". „"Az indexes Dezső Andrásról úgy tudjuk, hogy ők a Vágó Istvánhoz közeli Szkeptikus Társaság tagjai, akik Chemtrail-hívőnek álcázták magukat azért, hogy minél több hívő menjen fel az oldalra, ahol aztán lerántják a leplet a tudománytalan összeesküvésről."”
↑ Szkeptikusok XIII. Országos Konferenciája - "Fogyasztói társadalom - Fogyasztói tudomány?", 2007. november 10. (Hozzáférés: 2015. április 10.)
↑ Szkeptikusok XVIII. Országos Konferenciája - "A józan ész fuvallata az elborult trendek forgatagában", 2012. november 17. (Hozzáférés: 2015. április 10.)
↑ A Terkán Lajos Bemutató Csillagvizsgáló Szkeptikus honlapja. (Hozzáférés: 2014. május 26.)
↑ A Budapesti Szkeptikus Konferencia hivatalos honlapja. (Hozzáférés: 2014. május 26.)
↑ Pintér András Gábor: "Question, Explore, Discover" - Remek jelszó, fenomenális rendezvény. Szubjektív beszámoló a világ egyik legjelentősebb nemzetközi szkeptikus eseményéről. Szkeptikus Blog, 2014. április 30. (Hozzáférés: 2015. április 10.)
↑ Pintér András Gábor: Beszámoló a "TAM London" című nemzetközi szkeptikus találkozóról. GalileoWebcast, 2010. november 13. (Hozzáférés: 2015. április 10.)
↑ A Szkeptikus Társaság Budapesti Csoportja. (Hozzáférés: 2015. június 18.) „"A klubnap nyitott, a részvétel díjtalan. Elsősorban olyan érdeklődőket várunk, akik maguk is szkeptikus beállítottságúak, de még esetleg nem tudják, hogy közöttünk van-e a helyük, vagy sem? Nem zárunk ki olyan embereket sem, akik nem értenek egyet velünk, de készüljenek fel rá, hogy nem fogunk velük kesztyűs kézzel bánni! Ez nem az ő fórumuk!"”
↑ A Szkeptikus Társaság Szegedi Csoportja. (Hozzáférés: 2014. február 21.)
↑ Szkeptikus Sziget. Szkeptikus Blog. (Hozzáférés: 2014. február 21.)
↑ Szkeptikusok a Civil Szigeten 2013. Szkeptikus Blog. (Hozzáférés: 2014. február 21.)
↑ Civil Sziget - Programok. (Hozzáférés: 2014. november 14.)
↑ Hírek: A Szkeptikus Társaság minden hónapban a Klubrádióban. Szkeptikus Társaság. (Hozzáférés: 2014. február 21.)
↑ Guerrilla Skepticism on Wikipedia. (Hozzáférés: 2015. július 5.)
↑ Kutrovátz G., Láng B., Zemplén G: A tudomány határai. Typotex, 2008 „A magyar tudományos közéletben az áltudományok elleni küzdelem élharcosa a Magyar Szkeptikus Társaság, amely számos neves tudóst, köztük akadémikusokat tudhat tagjai között. Már az 1990-es évek óta rendeztek összejöveteleket évente, ahol különböző előadásokat hallhatunk a tudomány védelmében és az áltudományok ellenében,... Bár a meghívóban még felvetődött a kérdés, vajon a tudománynak van-e söprögetni valója saját portája előtt, Károlyházi Frigyes előadását leszámítva fel sem merült, hogy talán az oktatás és a tudománynépszerűsítés ( benne például ez a konferencia ) is felelős lehet azért, hogy nem minden átlagember van tisztában a tudomány működésével és nem mindenki osztja a konferencia előadóinak optimizmusát a tudomány tévedhetetlensége és az áltudományok és a média elvetemültsége felől. Nem csoda, hogy az Indexen végül megjelent beszámoló részint értetlen részint gúnyos hangnemben jellemzi a konferenciát - és ezt bőven képes alátámasztani abszurd idézetekkel. A konferencia résztvevői olyan véleményeket hangoztattak az ismeretterjesztés, oktatás és népszerűsítés alapkérdéseiről, amelyek messzemenően tarthatatlanok, sőt (ön)pusztítóak e témában kapcsolatos kutatások tükrében - de sajnos a résztvevők általában nem is halottak ezekről a kutatásokról. Egy kis jóindulattal azt mondhatjuk, hogy a deficitmodell elkötelezett hívei, ám nemhogy nem ismerik ennek kritikáit, hanem még előfeltevéseit sem tudatosították. Ez pedig azért baj, mer míg egymás között jól elnevetgélnek egyes áltudományos idézeteken és hőbörögnek másokon, de mint az említett sajtóbeszámolóból kiderül, ez visszatetszést kelthet azokban a laikusokban, akik nem osztják a cinkos elő-felvetéseket - nem beszélve azokról a média-képviselőkről, akik a laikusok véleményét alakítják. Márpedig ha a tudomány iránti megértés és tisztelet kialakítása a cél, akkor ez biztosan nem hatékony eljárás."”
↑ Szkeptikus Klub: A tudomány határaitól a tudományháborúig. „"A könyv szerzői, miközben a tudományelemzés kurrens diszciplínáinak szempontjait igyekeznek érvényesíteni a probléma kapcsán, egy rövid illusztráció erejéig a Szkeptikus Társaság bizonyos megnyilvánulásainak is bírálatát adják. A kritika magyarázata szükségessé teszi mind a kérdéses „meta-tudományok” szempontjainak mélyebb vizsgálatát, mind pedig azok legitimációjára, illetve esetleges tudományellenességére irányuló kérdések felvetését, felidézve az ún. tudományháború ezzel kapcsolatos mozzanatait."”
↑ a b c Hraskó Gábor: A tudósok kezdik kapiskálni, hogy a tények miért nem győzik meg az összeesküvés-hívőket, 2018. március 7. (Hozzáférés: 2018. május 3.)
↑ MTA tudományetikai kódex. (Hozzáférés: 2015. október 10.) „""... az MTA minden egyéb, a tudomány művelését feladatának tekintő intézmény és szervezet számára javasolja jelen etikai kódex általános érvényű alkalmazását. ... 2. A tudományos kutatás erkölcsi és etikai alapelvei ... 2.4. Pártatlanság és függetlenség bármely érdekelt féltől vagy csoportérdektől, ideológiai vagy politikai nyomásgyakorlóktól, gazdasági vagy pénzügyi befolyástól."”[halott link]
↑ Labant Csaba előadóművész, világutazó békenagykövet, az Oltáskritikus Életvédők Szövetségének alapítója: Oltáskritikus állásfoglalás a Szkeptikus Társaság nyílt leveléről - kiállás a Hír TV Gyógyhír magazinműsor stábjának példaértékűen tisztességes munkája mellett, 2012. szeptember 18. (Hozzáférés: 2015. október 10.) „"A Szkeptikus Társaság úgy viselkedik, mintha a pharmalobbi civil fedőszerve, szócsöve volna: a természetes gyógymódoknak és a homeopátiának üzent hadat – a sarlatánság és a megtévesztések elleni harcnak álcázva..."”
↑ Szkeptikus blog:"Halálos fenyegetés", 2012. október 25. (Hozzáférés: 2015. október 10.) „"Természetesen semmilyen lobbi, egyetlen piacon lévő berendezés, módszer vagy elmélet képviselője sem támogat bennünket, így gyógyszergyárak sem. Tevékenységünk konferenciák, nyilvános rendezvények és előadások megszervezéséből áll, melyet cikkek, esetleg egy-két nyílt levél megírása egészít ki. A tagok, vezetők fizetést nem kapnak, mindenki hobbi szinten, főállása mellett, szabadidejében végzi tevékenységét. Mindezt azért, hogy a társadalom tagjai egészségesebbek, gazdagabbak és okosabbak legyenek. Kuruzslók, szélhámosok, népbutítók, tévedésben élők minél kevesebb kárt okozhassanak."”
↑ 1023.hu Gyakran Ismételt Kérdések. (Hozzáférés: 2015. október 10.) „"K:Vajon ezt a kampányt támogatja a gyógyszeripar? V:A 10:23 akciót az angol Merseyside Szkeptikus Társaság szervezi. Sem a merseyside-i szkeptikusoknak, sem a 10:23 akciónak semmiféle együttműködése sincs semmilyen gyógyszeripari céggel. Természetesen ez a magyarországi Szkeptikus Társaságra is vonatkozik. K:Mi a helyzet a választás szabadságával? Ez a kampány valójában nem ez ellen van? V:Minden választásnak információn kell alapulni, különben nem igazi választás. A legjobb tudományos adatok azt mondják, hogy a homeopátia nem működik, és a betegeket tájékoztatni kell erről, mielőtt a homeopátiát választják. Továbbá, ezen akció célja nem a homeopátia betiltása. Viszont nem tartjuk helyesnek, hogy gyógyszertárakban, gyógyszerek között elérhetőek eme bizonyítatlan hatásosságú termékek. Homeopátiás termékek továbbra is legyenek könnyen elérhetőek élelmiszerüzletekben, az interneten és közvetlenül a forgalmazóktól, ha az emberek szeretnék használni őket, tehessék meg."”
↑ "Magyar Biotechnológiai Szövetség - tagjai". (Hozzáférés: 2015. október 10.) „".. ; EGIS Gyógyszergyár Nyrt. ; Richter Gedeon Vegyészeti Gyár Nyrt. ; ... Solvo Biotechnológiai Zrt. ... "”
↑ a b "TEDxDanubia 2011 - Ernő Duda - Responsibility", 2011. „"Ernő Duda is a serial entrepreneur having started 16 companies in the past 20 years, all in different industries. Having a passion for science, he currently runs Solvo Biotechnology, the largest independent life sciences company in Hungary and also a global leader in its own field .. He has held numerous positions in different charity organizations and NGO-s and is currently the president of the Hungarian Biotechnology Association and the VP of the Hungarian Skeptic Society."”
↑ "Szegedi Szkeptikus Konferencia", 2014. „"A Szegedi Szkeptikus Konferencia megrendezését a Szegedi Tudományegyetem és a Solvo Biotechnology támogatta."”
↑ Szkeptikus klub:"Big Bad Pharma?", 2012. december 18. (Hozzáférés: 2015. október 10.) „"Miközben Magyarországon európai összehasonlításban is nagyon sok gyógyszert fogyasztanak az emberek, nálunk is általános, de legalábbis trendi vélemény, hogy a nagy gyógyszergyárak, a "Big Pharma" egy nemzetközi összeesküvés résztvevői, melynek célja, hogy az emberek minél betegebbek legyenek. Kétségtelen, hogy vannak példák arra, amikor gyógyszerek komoly problémákat okoztak, sőt arra is, amikor a gyógyszergyártó cégek kisebb-nagyobb stikliket követnek el az engedélyeztetés során. Idén ősszel nagy vihart kavart a neves angol szkeptikus orvos-tudós, Ben Goldacre könyve, a Bad Pharma, melyben a szerző nem kevesebbet állít, mint hogy az egész orvostudomány gyenge lábakon áll amiatt, hogy a gyógyszeripar szisztematikusan eltorzítja az annak alapjául szolgáló bizonyítékokat."”
↑ Darvas Béla: Bulváriai kísértések – Hit és kétely, 2016. november 16. (Hozzáférés: 2016. november 20.) „"Mára a Szkeptikus Társaság (szervezésében Venetianer Pál, 2012 és Györgyey János, 2016 tartottak pro-GM szemléletű előadásokat) hazai színre lépésével, mintha a GMO-kedvelő civilek a hitbéli ellenpólust is megteremtették volna. Ők viszont talán dafke módon hisznek abban, hogy a GMO minden tudományos kritika fölött álló termékcsoport, az egyetlen út a tökéletes megoldás felé. ... Van őt felhangosító hallgatósága is, és ez a hazai szkeptikusok társasága, amely úgy tűnik feltétel nélkül GMO-párti. A pártos hozzáállás szerintem nem is kevéssé visszatetsző, hiszen egy valóságos szkeptikusnak abban is kételkedni illene, hogy ezek a GM-fajták semmilyen környezeti és dietétikai problémát nem okoznak. Vágó István (a Demokratikus Koalíció elnökségi tagja) a Legyen ön is milliomos műsorvezetőjének ebbéli színre lépésével Györgyey Jánosból szakértő vált. "”
↑ Darvas Béla: Sikerjelentések, bio- és nanopoliszok, közhasznú kutató káefték, 2014. január 17. (Hozzáférés: 2016. november 20.) „" Ekkortájt két biotechnológiai érdekvédelmi civilszervezet is Szegeden alakult: 1999-ben a Barabás Zoltán Biotechnológiai Egyesület (BZBE; elnök Dudits Dénes és későbbi titkára Györgyey János), míg 2003-ban a Magyar Biotechnológiai Szövetség (ifjabb Duda Ernő, aki akkortájt a KuTIT-ban is megjelent). Mindkét civilszervezet tagja Czepó Mihály (Monsanto Hungária Kft.), aki a terület egyik legnagyobb nemzetközi cégének munkatársa. A BZBE képviselte egyébként a „leghangosabban” a GM-fajtatulajdonosok érdekeit a növényi géntechnológia hazai ügyeiben, amihez képest a multik hazai képviselői jól szituált kívülállók maradhattak. "”
↑ Szkeptikus Blog: Szkeptikus Klub: Génpiszkált vagy génnemesített?, 2010. június 12. (Hozzáférés: 2016. november 20.) „"Sokféle és sokrétű ellentmondás-szövevényben igyekszünk az egzakt tudományos eredmények alapján közérthető útmutatást adni a géntechnológiai módszerekkel előállított gazdasági növényekről. Beszélgetőpartnereink: ifj. Duda Ernő, a Magyar Biotechnológiai Szövetség elnöke és a Szkeptikus Társaság alelnöke, Györgyey János biológus, kandidátus, MTA Szegedi Biológiai Központ, a Szkeptikus Társaság tagja, valamint Máté József agrármérnök, Pioneer Hi-Bred Magyarország."”
↑ klubradio: Klubrádió "Egyébként" c. műsora - benne Vágó István interjú, 2016. november 18. [2016. november 25-i dátummal az eredetiből archiválva]. (Hozzáférés: 2016. november 24.) „"14:10 perctől Vágó István: A Szkeptikusok álláspontja az a GMO-val kapcsolatban, hogy egészen odáig, ameddig nem látjuk bizonyítva - még egyszer mondom - nem látjuk bizonyítva a GMO termesztésnek az egyértelmű hátrányait, veszélyeit, vagy bűneit addig mi nem fogadjuk el így bemondásra, nem fogadjuk el, ez nagyon fontos - hogy több a hátránya a GMO termesztésnek mint az előnye. ... (20:14-től) ... én a magam részéről mint magánember GMO-párti vagyok és semmi olyan életveszélyt nem látok mint amiről szoktak beszélni"”
↑ Szkeptikus Blog: A Szkeptikus Társaság közleménye Darvas Béla cikke kapcsán, 2016. november 21. (Hozzáférés: 2016. november 22.) „"A Szkeptikus Társaság nem feltétel nélkül GMO-párti, és nem gondolja, hogy a GMO minden tudományos kritika felett álló termékcsoport. ... A Szkeptikus Társaság nem GMO-párti, hanem a GMO-val kapcsolatban a racionális, tudományos megközelítést részesíti előnyben az irracionális félelmek és GMO-ellenes hisztéria keltésével szemben. ... A Szkeptikus Társaság a jövőben is szívesen ad helyt a GMO-val kapcsolatos racionális, higgadt vitáknak. "”
A Szkeptikus Társaság honlapja. (Hozzáférés: 2017. július 8.)
A Szkeptikus Társaság Facebook-oldala. (Hozzáférés: 2017. július 8.)
A Szkeptikus Társaság Youtube-oldala és videói. (Hozzáférés: 2017. július 8.)
A Szkeptikus Társaság blogja. (Hozzáférés: 2017. július 8.)
ECSO – Skeptics in Europe. ecso.org. (Hozzáférés: 2017. július 8.)
A Szkeptikus Társaság Facebook-csoportja. (Hozzáférés: 2017. július 8.)
A Szkeptikus Társaság vitafóruma. (Hozzáférés: 2017. július 8.)
A lap eredeti címe: „https://hu.wikipedia.org/w/index.php?title=Szkeptikus_Társaság&oldid=25025955”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 18., 08:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.